**Stop havneudvidelsen og bevar marinemiljøet og de naturlige, rekreative områder!**

Den planlagte udvidelse af Aarhus Havn er en unaturlig løsning og et unødvendigt indgreb i bugten. Det er vigtigt for Aarhus og aarhusianerne at vi ikke ødelægger bugten på baggrund af en havneudvidelse der ikke er naturlig.

**Marinemiljø**Udvidelsen er en katastrofe for marinemiljøet. Det samme gælder klapning ved Hjelm Dyb og Fløjstrup Skov. Det får uoprettelige følger for dyrelivet.
– Hvordan kan kommunen, som har en grøn vision, stå på mål for de miljø- og klimamæssige konsekvenser?

**Bugten har uvurderlige blå og grønne åndehuller**
Bugten er i sin nuværende form et værdifuldt rekreativt område og et stort aktiv for aarhusianerne. Lystfiskere, sejlere, havkajakker, løbere bruger Århus bugten og det liv der er nede i såvel som under havet. Byggeret får indflydelse på Tangkrogen, der som konsekvens sander til og kystlinjen flyttes 400 m. mod syd. Det vil ødelægge miljøet for bådelaug, fiskere, badegæster og alle de bløde sejlere og tilflyttere. Det kan ikke være rimeligt at en havneudvidelse skal ødelægge et af de smukkeste steder i Aarhus. Det vil ændre Aarhus for altid.

**Hvor reelt er havnens behov, når der ikke er gjort rede for alternative løsninger**
I Cowi´s rapport materiale arbejdes der kun med scenarier for en udvidelse. Det bør være et krav, inden man ødelægger Aarhusbugten for altid, at der søges andre løsningsmodeller for alternative lokationer, der ikke kræver en udvidelse ud i bugten.

Hvorfor er der ikke søgt en løsning i samarbejde med andre havne?
Hvorfor er der ikke gjort tilstrækkelig rede for pladsbehov?
Hvorfor kan havnen ikke disponere anderledes på nuværende arealer og optimere her?
Hvorfor har havnen brug for plads, når der er mange lejere, der ikke har havnerelateret virksomhed er på havnen nu?

22-02-2022 /
Venlig hilsen

TSO STUDIO
Aarhus